CELEX: C2006/224/53
Language: fi
Date: 2006-09-16 00:00:00
Title: Asia C-325/06 P: Valitus, jonka Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company ja Timas Ltd (joka toimii nimellä Galileo Ireland) ovat tehneet 25.7.2006 yhteisöjen ensimmäisen oikeusasteen tuomioistuimen (laajennettu toinen jaosto) asiassa T-279/03, Galileo International Technology LLC ym. v. Euroopan yhteisöjen komissio, 10.5.2006 antamasta tuomiosta

16.9.2006   
            
            
               FI
            
            
               Euroopan unionin virallinen lehti
            
            
               C 224/28
            
         Valitus, jonka Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company ja Timas Ltd (joka toimii nimellä Galileo Ireland) ovat tehneet 25.7.2006 yhteisöjen ensimmäisen oikeusasteen tuomioistuimen (laajennettu toinen jaosto) asiassa T-279/03, Galileo International Technology LLC ym. v. Euroopan yhteisöjen komissio, 10.5.2006 antamasta tuomiosta
   (Asia C-325/06 P)
   (2006/C 224/53)
   Oikeudenkäyntikieli: ranska
   Asianosaiset
   
      Valittaja(t): Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma Srl, Galileo International Ltd, The Galileo Company ja Timas Ltd (joka toimii nimellä Galileo Ireland) (edustajat: asianajajat J.-N. Louis ja C. Delcorde)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Ensimmäisen oikeusasteen tuomioistuimen (laajennettu toinen jaosto) asiassa T-279/03, Galileo ym. v. Euroopan yhteisöjen komissio, 10.5.2006 antama tuomio on kumottava kokonaisuudessaan.
            
         
               —
            
            
               Yhteisöjen tuomioistuimen on
               
                           I
                        
                        
                           
                                       a)
                                    
                                    
                                       kiellettävä komissiota käyttämästä millään tavoin sanaa Galileo satelliittinavigointijärjestelmähankkeen yhteydessä ja kehottamasta välittömästi tai välillisesti kolmansia käyttämään tätä sanaa tämän hankkeen yhteydessä ja lopuksi kiellettävä tätä olemasta osallisena siihen, että kolmannet käyttävät tätä sanaa
                                    
                                 
                                       b)
                                    
                                    
                                       velvoitettava komissio maksamaan kantajille, jotka toimivat yhdessä ja yhteisvastuullisesti, 50 miljoonaa euroa korvauksena näiden kärsimästä aineellisesta vahingosta.
                                    
                                 
                     
                           II
                        
                        
                           Toissijaisesti
                           Jos komissio jatkaa sanan Galileo käyttämistä, velvoitettava tämä maksamaan kantajille 240 miljoonaa euroa.
                        
                     
                           III
                        
                        
                           Velvoitettava komissio maksamaan kantajille tämän kanteen nostamispäivästä lukien viivästyskorkoa, joka lasketaan EKP:n viitekoron mukaisesti kahdella prosenttiyksiköllä korotettuna kirjeenvaihdon aloittamisesta 30.4.2001 lukien.
                        
                     
                           IV
                        
                        
                           Velvoitettava vastaaja korvaamaan oikeudenkäyntikulut.
                        
                     
         Oikeudelliset perusteet ja pääasialliset perustelut
   Valituksellaan valittajat väittävät, että ensimmäisen oikeusasteen tuomioistuin teki virheen, kun se katsoi, että se, että tavaramerkin haltija tarjoaa tavaroita tai palveluja markkinoilla, on edellytys sille, että tämän haltijan oikeuksia katsotaan loukatun yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) 9 artiklan 1 kohdassa ja jäsenvaltioiden tavaramerkkilainsäädännön lähentämisestä 21 päivänä joulukuuta 1988 annetun neuvoston direktiivin 89/104/ETY (2) 5 artiklan 1 kohdassa tarkoitetulla tavalla.
   Valittajat kiistävät seuraavaksi käsitteen ”käyttää elinkeinotoiminnassa” suppean tulkinnan, jonka mukaan tämä tarkoittaisi välttämättä kaupallista toimintaa. Valittajien mukaan ensimmäisen oikeusasteen tuomioistuimen tuomio on lisäksi ristiriitainen monissa kohdissa erityisesti hankkeen ”Galileo” kaupallista päämäärää tai sen puuttumista sekä vahingon varmuutta tai ennakoitavuutta koskevilta osin.
   Valittajat moittivat ensimmäisen oikeusasteen tuomioistuinta myös siitä, ettei tämä lausunut tyydyttävästi niiden väitteistä, jotka koskivat niiden toimi- ja liikenimille aiheutunutta vahinkoa, ja että se jätti huomiotta, että teollisoikeuksien suojelemista koskevan 20.3.1883 tehdyn Pariisin yleissopimuksen, sellaisena kuin se on viimeksi tarkistettuna Tukholmassa 14.7.1967 ja muutettuna 28.9.1979, (3) 8 artikla on sitova vähimmäismääräys.
   Valittajat väittävät lopuksi, että ensimmäisen oikeusasteen tuomioistuin jätti huomiotta säännöt, joita sovelletaan komission vastuuseen laillisesta toimesta. Valittajien mukaan tavaramerkkioikeus on omistamista eikä luomista koskeva oikeus.
   
      (1)  EYVL 1994, L 11, s. 1.
   
      (2)  EYVL 1989, L 40, s. 1.
   
      (3)  Yhdistyneiden Kansakuntien sopimussarja, osa 828, nro 11847, s. 108.